Odense Adresse-Contoirs Efterretninger, 1848-05-09
Kanon-Chaluppen vil nu være istandsat. I Dannevirke skrives fra Middelfart af 8 ds. Anseelige Afdelinger af de til Jylland gaaede preussiske Tropper skulle være gaaede tilbage over Kolding, mulig for at forstærke Halketts Hærafdeling. - Kort for den Kanonade, som Preusserne i Onsdags aabnede fra Snoghøi Bakker mod de 3 i Sundet værende danske Kanonbaade, rettede Hr. Mac=Dougal, Føreren af Kanonbaaden No. 7, en Granatkugle mod en oppe paa Landjorden staaende Klynge Preussere og dræbte, som Man senere har erfaret, derved 6 Fjender, deriblandt en udmærket Officeer, foruden en Hest; endvidere bibragte han 20 Fiender svære Saar og 15 a 16 ditto lettere Beskadigelser. - Den egentlige Hensigt med Kapitain Billes Kanonade igaar mod de paa Fredericias Volde og omliggende Bakker værende Batterier skal have været at ødelægge Kastellet og Proviantgaarden (Tøihuset) i Fredericia, for derved at tilintetgjøre denne Fjendens faste Rede, tilligemed alle hans muligen her sammen pakkede Krigsmaterialier og Reqvisiter. Efter næppe en Times Skydning med Bomber og Kugler, lykkedes det vore Skibe at skyde Jld paa de anførte Bygninger, som efter en Times Forløb laae i Aske. Fjenden forede i den første Time med stor Hidsighed fra alle sine Batterier; senere holdt han betydeligt inde, dog vedblev han nu og da at fore med enkelte Kanoner lige til vore Fartøier havde afbrændt hine Bygninger og Kl. 11 trak sig tilbage mod Middelfart. Ja, da han nu intet andet havde at udøve sin Forbittrelse imod, be skjød han det ligeoverfor Fredericia beliggende Strib (en Færgegaard og et halvt Dusin Fiskerhuse). Kl. 11 1 tændte en Granat Jld i Færgegaarden, som inden en halv Time laae i Aske. Beboerne fra Fredericia havde her en stor Deel Sølvtøi gjemt, hvilket neppe er blevet reddet. Preussernes Tab kjendes ikke, men maa have været betydeligt. "Hekla har faaet 14 Kugler, og Kanonbaadene ere heller ikke slupne fri. Vore Fartøier have 4 a 5 Døde og 6, efter Andre, 10 Saarede. Hr. MacDougals Kanonbaad har hverken Døde eller Saarede. -J en Efterskrift af Kl. 7 om Eftermiddagen tilføies: Siden vi skreve Ovenstaaende, har Middelfart været udsat for et Bombardement. Omtrent Kl. 5 viste det sig, at Preusserne i nordøstlig Retning bag Snoghøi havde bag et Dige opstillet to Bombe=Kanoner og begyndte ogsaa strax at beskyde Byen. Jndvaanerne bleve i høi Grad allarmerede og have størstedeels flyttet deres Bohave ud paa Marken. Fjendens Bomber have antændt Husene flere Steder, navnlig i Storegaden, hvor det endnu brænder hos Gjæstgiver Ramschau og Bagermester Møller; dog er det ved Brandfolkenes og Militairets store Anstrængelse overalt lykkedes at blive Herre. over Jlden. Efter en Times Bombardement ophørte Fjendens Jld mulig enten af Mangel paa Munition eller af Frygt for det danske Batteri her paa Odden, som ei er færdig, men som dog senere begyndte at hilse Fjenden og hans Opholdsted Snoghøi, hvor nylig en Kugle foraarsagede stor Forvirring og drev den talrige Fjende bag ud i Haven. J dette Øieblik kom et halve dansk Feldtbatteri i fuld Trav ind i Byen for ogsaa herfra at holde Fjenden i Tøile for Natten. Hekla er ilet Sydpaa efter Munition for sig og Kanonbaadene, for disse kunne udrette noget. Hr. General v. Hedemann og Kapitain v. Læssøe ere igaar indtrufne til Middelfart; mulig skal Hovedqvarteret forlægges dertil.